Nadir (band)

Nadir ialah sebuah kumpulan jazz-rock fusion yang menggabungkan banyak gaya muzik untuk mewakili kepelbagaian budaya Malaysia.

Ditubuhkan pada 2015, ahli teras Nadir termasuk pemain dram dan ketua kumpulan Ashwin Gobinath, pemain bass Zaim Zaidee, pemain gitar dan vokalis Farique Nadzir, pemain saksofon dan vokalis Adil Johan, pemain perkusi dan vokalis Karnatik Santosh Logandran dan pemain keyboard Stephanie Tham.

Bekas ahli lama termasuk pemain keyboard Lor Phaik Sim.

Selain daripada itu, penyanyi Rashdan Harith dan Beverly Matujal juga pernah menjadi vokalis kumpulan itu pada masa lalu, dengan vokalis Bihzhu dan Lea Ismail atau lebih dikenali sebagai Leaism, juga kadang-kadang mengisinya.

Sebagai kumpulan yang pelbagai, ahli-ahlinya menyanyi dalam Bahasa Malaysia, Inggeris dan Tamil kadangkala dalam lagu yang sama.

Barisan semasa menampilkan vokalis Myra Lee pada vokal utama.

Rakaman utama pertama Nadir ialah album Synesthesia yang dikeluarkan pada 2018. Antara lagunya yang paling popular ialah Ikan Kekek dan Senja. 

Ikan Kekek adalah versi baharu lagu tradisional Melayu manakala Senja ditulis dengan tema perpaduan kerana ia dicipta di sebuah restoran mamak. 

Sejak itu Nadir telah mengeluarkan single Nafas (2019), Selalu (2022) dan Lay With Me (2023).

Pemain dram  Ashwin dan studio rakaman Nadir Studios ialah penerbit untuk muzik Nadir. Dia juga pemain dram untuk kumpulan rnb soul jazz AJQ , blues-rock Cats In Love dan telah penerbitkan album In My Minduntuk Faye Faire dan berapa album untuk artis indie Malaysia seperti Brendan de Cruz, Skies Are Red dan kumpulan progressif-psychedelik rock Martin Vengadesan & The Stalemate Factor.

 Rujukan